CELEX: 32015R0866
Language: sl
Date: 2015-06-04 00:00:00
Title: Izvedbena uredba Komisije (EU) 2015/866 z dne 4. junija 2015 o umiku sprejetja zaveze treh proizvajalcev izvoznikov v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov

5.6.2015   
            
            
               SL
            
            
               Uradni list Evropske unije
            
            
               L 139/30
            
         IZVEDBENA UREDBA KOMISIJE (EU) 2015/866
   z dne 4. junija 2015
   o umiku sprejetja zaveze treh proizvajalcev izvoznikov v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov
   EVROPSKA KOMISIJA JE –
   ob upoštevanju Pogodbe o delovanju Evropske unije („Pogodba“),
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna protidampinška uredba“), in zlasti člena 8 Uredbe,
   ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti (2) („osnovna protisubvencijska uredba“), in zlasti člena 13 Uredbe,
   po obvestitvi držav članic,
   ob upoštevanju naslednjega:
   A.   ZAVEZA IN DRUGI OBSTOJEČI UKREPI
   
   
               (1)
            
            
               Evropska komisija („Komisija“) je z Uredbo (EU) št. 513/2013 (3) določila začasne protidampinške dajatve na uvoz fotonapetostnih modulov iz kristalnega silicija („modulov“) in njihovih ključnih sestavnih delov (tj. celic in rezin) s poreklom iz Ljudske republike Kitajske („LRK“) ali ki so od tam poslani, v Evropsko unijo („Unija“).
            
         
               (2)
            
            
               Skupina proizvajalcev izvoznikov je kitajsko gospodarsko zbornico za uvoz in izvoz strojev in elektronskih izdelkov („CCCME“) pooblastila, naj v njihovem imenu Komisiji predloži cenovno zavezo, kar se je tudi zgodilo. Iz pogojev navedene cenovne zaveze je razvidno, da ta predstavlja sveženj individualnih cenovnih zavez za vsakega proizvajalca izvoznika, pri čemer ta sveženj zaradi praktičnih razlogov usklajuje CCCME.
            
         
               (3)
            
            
               Komisija je s Sklepom 2013/423/EU (4) sprejela navedeno cenovno zavezo glede začasne protidampinške dajatve. Komisija je z Uredbo (EU) št. 748/2013 (5) spremenila Uredbo (EU) št. 513/2013, in sicer je uvedla tehnične spremembe, potrebne za sprejetje zaveze glede začasne protidampinške dajatve.
            
         
               (4)
            
            
               Svet je z Izvedbeno uredbo (EU) št. 1238/2013 (6) določil dokončno protidampinško dajatev na uvoz modulov in celic s poreklom iz LRK ali ki so od tam poslani („zadevni izdelki“), v Unijo. Svet je z Izvedbeno uredbo (EU) št. 1239/2013 (7) prav tako določil dokončno izravnalno dajatev na uvoz zadevnega izdelka v Unijo.
            
         
               (5)
            
            
               Po obvestilu skupine proizvajalcev izvoznikov („proizvajalci izvozniki“) in CCCME o spremenjeni različici zaveze je Komisija z Izvedbenim sklepom 2013/707/EU (8) potrdila sprejetje cenovne zaveze, kakor je bila spremenjena („zaveza“), za obdobje uporabe dokončnih ukrepov. Priloga k temu sklepu navaja proizvajalce izvoznike, za katere je bila zaveza sprejeta, in vključuje:
               
                           (a)
                        
                        
                           CSI Solar Power (Kitajska) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc., in CSI Cells Co. Ltd skupaj z njihovo povezano družbo v Evropski uniji, ki so združeno zajete z dodatno oznako TARIC: B805 („Canadian Solar“);
                        
                     
                           (b)
                        
                        
                           ET Solar Industry Limited in ET Energy Co. Ltd skupaj z njihovimi povezanimi družbami v Evropski uniji, ki so združeno zajete z dodatno oznako TARIC: B819 („ET Solar“), ter
                        
                     
                           (c)
                        
                        
                           Renesola Zhejiang Ltd in Renesola Jiangsu Ltd skupaj z njihovimi povezanimi družbami v Evropski uniji, ki so združeno zajete z dodatno oznako TARIC: B921 („ReneSola“).
                        
                     
         
               (6)
            
            
               Komisija je z Izvedbenim sklepom 2014/657/EU (9) sprejela predlog skupine proizvajalcev izvoznikov in CCCME za pojasnila v zvezi z izvajanjem zaveze za zadevni izdelek, ki ga zaveza zajema, in sicer module in celice s poreklom iz LRK ali ki so od tam poslani, trenutno uvrščene pod oznake KN ex 8541 40 90 (oznake TARIC 8541409021, 8541409029, 8541409031 in 8541409039), ki jih proizvajajo proizvajalci izvozniki („zajeti izdelek“). Protidampinške in izravnalne dajatve iz uvodne izjave 4 zgoraj so skupaj z zavezo imenovane „ukrepi“.
            
         B.   POGOJI ZAVEZE, KI SO BILI KRŠENI
   
   
               (7)
            
            
               Proizvajalci izvozniki so se med drugim strinjali, da zajetega izdelka ne bodo prodajali prvi neodvisni stranki v Uniji pod določeno minimalno uvozno ceno („MIP“) v okviru povezane letne ravni uvoza v Unijo, določene v zavezi.
            
         
               (8)
            
            
               V zavezi je prav tako v okviru neizčrpnega seznama pojasnjeno, kaj šteje za kršitev zaveze. Navedeni seznam zlasti vključuje sklepanje kompenzacijskih dogovorov s strankami in zavajajoče deklaracije glede porekla zadevnega izdelka ali identitete izvoznika.
            
         
               (9)
            
            
               Proizvajalci izvozniki so se prav tako zavezali, da razen zajetega izdelka istim strankam, katerim prodajajo zajeti izdelek („omejitev vzporedne prodaje“), ne bodo prodajali nobenih drugih izdelkov, ki jih proizvajajo ali z njimi trgujejo, v obsegu, ki bi presegel določen omejen majhni delež celotne vrednosti prodaje zajetega izdelka.
            
         
               (10)
            
            
               Z zavezo se proizvajalci izvozniki tudi obvezujejo, da bodo Komisiji za vsako četrtletje predložili podrobne informacije o celotnem izvozu in nadaljnji prodaji v Unijo („četrtletna poročila“). To pomeni, da morajo biti podatki v teh četrtletnih poročilih popolni in pravilni ter da so sporočene transakcije popolnoma v skladu s pogoji zaveze.
            
         
               (11)
            
            
               Za zagotovitev skladnosti z zavezo so se proizvajalci izvozniki prav tako obvezali, da bodo v svojih prostorih dovolili preveritvene obiske, da se preveri točnost in popolnost podatkov iz četrtletnih poročil, ki so bili predloženi Komisiji, ter da bodo predložili vse podatke, ki jih Komisija šteje za potrebne.
            
         C.   POGOJI ZAVEZE, KI OMOGOČAJO UMIK S STRANI KOMISIJE, ČE KRŠITVE NI
   
   
               (12)
            
            
               V zavezi je določeno tudi, da lahko Komisija umakne sprejetje zaveze v kateri koli fazi njenega obdobja uporabe, če se spremljanje in izvrševanje izkažeta za neizvedljiva.
            
         
               (13)
            
            
               V zavezi je nadalje določeno, da Komisija sprejme zavezo na podlagi zaupanja, vsako dejanje, ki bi to zaupanje Komisije zlorabilo, pa bo imelo za posledico umik zaveze.
            
         D.   SPREMLJANJE PROIZVAJALCEV IZVOZNIKOV
   
   
               (14)
            
            
               Komisija je med spremljanjem skladnosti z zavezo preverila informacije, ki so jih predložili proizvajalci izvozniki in so bile relevantne za zavezo. Ugotovitve iz uvodnih izjav 15 do 32 v nadaljevanju obravnavajo težave, ugotovljene za družbe Canadian Solar, ET Solar in ReneSola, zaradi katerih je Komisija dolžna umakniti sprejetje zaveze za te tri proizvajalce izvoznike.
            
         E.   RAZLOGI ZA UMIK SPREJETJA ZAVEZ
   
   (i)   Canadian Solar
   
   
               (15)
            
            
               Družba Canadian Solar je nekaterim strankam zagotovila določene ugodnosti, ki niso bile navedene v četrtletnih poročilih. Komisija je analizirala ugodnosti, ki niso bile sporočene, in sklenila, da je družba Canadian Solar kršila svoje obveznosti o poročanju na podlagi zaveze.
            
         
               (16)
            
            
               Nadaljnja analiza teh ugodnosti, ki niso bile sporočene, je privedla do sklepa, da je družba Canadian Solar prav tako kršila obveznost spoštovanja MIP, saj so se prodajne cene v transakcijah s strankami spustile pod MIP, ko so bile ugodnosti odštete.
            
         
               (17)
            
            
               Družba Canadian Solar je prav tako istim strankam v istem koledarskem letu vzporedno prodajala module, ki so bili zajeti z zavezo in tiste, ki z zavezo niso bili zajeti. To je bilo izvedeno z vzporedno prodajo v velikem obsegu isti stranki, in sicer na eni strani modulov, ki so bili uvoženi v Unijo, ne da bi bili predmet ukrepov in nato skladiščeni (prek različnih kanalov), in na drugi strani zajetega izdelka. Ta prodaja je znatno presegla omejitev vzporedne prodaje, ki je dovoljena v skladu z zavezo. S tem je družba Canadian Solar kršila navedeno omejitev.
            
         
               (18)
            
            
               Poleg tega je Komisija analizirala posledice tega vzorca trgovanja in ugotovila, da obstaja veliko tveganje navzkrižne kompenzacije, če se izdelki, ki jih zaveza zajema, in tisti, ki jih zaveza ne zajema, prodajajo istim strankam, zlasti če prodaja poteka v takih znatnih količinah.
            
         
               (19)
            
            
               Družba Canadian Solar je v okviru svojega poslovnega modela uporabila tudi enega nepovezanega proizvajalca originalne opreme. Ta proizvajalec originalne opreme je za družbo Canadian Solar v tretji državi sestavljal module, pri tem pa domnevno uporabljal celice iz druge tretje države. Za uvoz modulov tega proizvajalca originalne opreme v Unijo, ki ga je opravila družba Canadian Solar, zaveza ne velja, ker zaveza zajema le neposredno prodajo iz LRK v Unijo. Ta uvoz in prodaja ter proizvajalec originalne opreme zato niso predmet spremljanja s strani Komisije.
            
         
               (20)
            
            
               Komisija je analizirala posledice tega vzorca trgovanja na izvedljivost zaveze. Ugotovila je, da je obseg tega proizvajalca originalne opreme sicer omejen, vendar je zaradi njega spremljanje zaveze družbe Canadian Solar praktično neizvedljivo.
            
         (ii)   ET Solar
   
   
               (21)
            
            
               Družba ET Solar je zajeti izdelek prodajala v sklopu prodaje celotnih sončnih parkov. Uvoz zajetega izdelka v Unijo je bil naveden v četrtletnih poročilih družbe ET Solar, vendar pa v teh poročilih ni bila navedena prodaja modulov v sončnih parkih ali kot del sončnih parkov. Vendar pa bi morala družba ET Solar v skladu z zavezo o tej prodaji poročati. V sklopu prodaje sončnih parkov je družba ET Solar prodajala paket blaga in storitev: module, nameščene v parku, preostalo opremo za park in storitve za gradnjo parkov ter njihovo povezavo na omrežje.
            
         
               (22)
            
            
               Poleg tega prodaja celotnih sončnih parkov predstavlja vzporedno prodajo zajetega izdelka ter izdelkov in storitev, ki niso zajeti z zavezo, istim strankam. Ta prodaja je bistveno presegla omejitev vzporedne prodaje, ki je dovoljena v skladu z zavezo. S tem je družba ET Solar kršila navedeno omejitev.
            
         
               (23)
            
            
               Poleg tega je Komisija analizirala posledice tega vzorca trgovanja in ugotovila, da obstaja veliko tveganje navzkrižne kompenzacije, če se izdelki, ki jih zaveza zajema, in tisti izdelki in storitve, ki jih zaveza ne zajema, prodajajo istim strankam, zlasti če prodaja poteka v takih znatnih količinah.
            
         
               (24)
            
            
               Poleg tega družba ET Solar ne more dokazati, da se MIP spoštuje pri prodaji celotnih sončnih parkov, saj prodajna cena za module sama po sebi ni določena, ker stranka plača samo skupno ceno za namestitev, nadaljnja zanesljiva razčlenitev cene za module, drugo opremo in storitve pa ni bila predložena.
            
         
               (25)
            
            
               Nazadnje je Komisija analizirala posledice tega vzorca trgovanja in poleg tega ugotovila, da je zaradi njega spremljanje zaveze v zvezi z družbo ET Solar praktično neizvedljivo.
            
         (iii)   ReneSola
   
   
               (26)
            
            
               Poslovni model družbe ReneSola se za sestavljanje modulov poleg uporabe lastne proizvodne zmogljivosti v LRK opira na široko mrežo nepovezanih proizvajalcev originalne opreme v tretjih državah in v Uniji. Ti proizvajalci originalne opreme uporabljajo celice različnega izvora, vključno s celicami s poreklom iz LRK ali ki so od tam poslane. Te celice se v več primerih uvažajo v tretje države in Unijo prek povezanih družb s sedežem v različnih tretjih državah.
            
         
               (27)
            
            
               Za uvoz modulov teh proizvajalcev originalne opreme v tretjih državah in prodajo modulov, ki jih sestavi proizvajalec originalne opreme v Uniji, zaveza ne velja, saj zaveza dovoljuje le neposredno prodajo iz LRK v Unijo. Ta uvoz in prodaja ter proizvajalci originalne opreme zato niso predmet spremljanja s strani Komisije.
            
         
               (28)
            
            
               Komisija je analizirala posledice tega vzorca trgovanja in ugotovila, da je zaradi njega spremljanje zaveze v zvezi z družbo ReneSola praktično neizvedljivo.
            
         
               (29)
            
            
               Poleg tega je družba ReneSola v četrtletnih poročilih navedla zavajajoče informacije o transakcijah s povezanim uvoznikom v Uniji. Evidence povezanega uvoznika o transakcijah, ki so bile pregledane na kraju samem, ne ustrezajo poročilom o izvozu, ki jih je Komisiji v skladu z zavezo predložila družba ReneSola. Z nadaljnjim preverjanjem je bilo ugotovljeno, da družba ReneSola ni poročala o odpovedi ali spremembi velikega števila pošiljk temu povezanemu uvozniku.
            
         
               (30)
            
            
               Komisija je analizirala navedene nedoslednosti med poročili družbe ReneSola, predloženimi na podlagi zaveze, in dejanskimi prodajnimi transakcijami ter ugotovila, da je družba ReneSola kršila svoje obveznosti o poročanju na podlagi zaveze.
            
         (iv)   Sklepi
   
   
               (31)
            
            
               Ugotovitve o kršitvi zaveze in njeni neizvedljivosti za družbe Canadian Solar, ET Solar in ReneSola zahtevajo umik sprejetja zaveze za te tri proizvajalce izvoznike v skladu s členoma 8(7) in 8(9) osnovne protidampinške uredbe ter členoma 13(7) in 13(9) osnovne protisubvencijske uredbe ter v skladu s pogoji zaveze.
            
         
               (32)
            
            
               Poleg tega je Komisija analizirala posledice dejanj s strani družb Canadian Solar, ET Solar in ReneSola, navedene v uvodnih izjavah 15 do 30 zgoraj, na zaupanje Komisije, vzpostavljeno ob sprejetju zaveze. Komisija je ugotovila, da je kombinacija teh dejanj ogrozila zaupanje v odnosu do teh treh proizvajalcev izvoznikov. Zato to kopičenje kršitev prav tako utemeljuje umik sprejetja zaveze za te tri proizvajalce izvoznike v skladu s pogoji zaveze.
            
         F.   OCENA IZVEDLJIVOSTI CELOTNE ZAVEZE
   
   
               (33)
            
            
               Zaveza določa, da kršitev s strani posameznega proizvajalca izvoznika ne privede samodejno do umika sprejetja zaveze za vse proizvajalce izvoznike. V takem primeru Komisija oceni vpliv te kršitve na izvedljivost zaveze z učinkom za vse proizvajalce izvoznike in CCCME.
            
         
               (34)
            
            
               Komisija je ustrezno ocenila vpliv kršitev s strani družb Canadian Solar, ET Solar in ReneSola na izvedljivost zaveze z učinkom za vse proizvajalce izvoznike in CCCME.
            
         
               (35)
            
            
               Odgovornost za navedene kršitve se pripiše samo trem zadevnim proizvajalcem izvoznikom. S spremljanjem in preverjanjem niso bile razkrite nobene sistematične kršitve s strani velikega števila proizvajalcev izvoznikov ali CCCME.
            
         
               (36)
            
            
               Komisija zato ugotavlja, da delovanje v skladu z zavezo na splošno ni ogroženo in da ni razlogov za umik sprejetja zaveze za vse proizvajalce izvoznike in CCCME.
            
         G.   PISNA STALIŠČA IN ZASLIŠANJA
   
   
               (37)
            
            
               Zainteresirane strani so imele priložnost, da izrazijo svoja stališča in predložijo pripombe v skladu s členom 8(9) osnovne protidampinške uredbe in členom 13(9) osnovne protisubvencijske uredbe. Družbe Canadian Solar, ET Solar in ReneSola so predložile pripombe in so izrazile svoja stališča. CCCME se je prav tako udeležila zaslišanj. Pripombe je predložilo združenje, ki zastopa uvoznike in uporabnike zajetega izdelka, in združenje, ki zastopa proizvajalce Unije za solarne module in celice.
            
         (i)   Canadian Solar
   
   
               (38)
            
            
               Družba Canadian Solar je izpodbijala trditev, da v poročilih ni navedla nekaterih ugodnosti, ki jih je zagotovila več strankam, in da je z zagotavljanjem teh ugodnosti kršila MIP. Trdi, da ni dolžna poročati o teh ugodnostih, in sicer iz treh razlogov:
            
         
               (39)
            
            
               Prvič, ker so te ugodnosti del prodajnih, splošnih in upravnih stroškov njihovega kitajskega subjekta ter prodajni, splošni in administrativni stroški ne morejo hkrati predstavljati ugodnosti za kupce zajetega izdelka. Te kategorije bi se vzajemno izključevale.
            
         
               (40)
            
            
               Drugič, ker bi bilo treba na podlagi smernic, ki so jih izdale službe Komisije, poročati le o ugodnostih, ki jih plačujejo povezane družbe v Uniji, in te ugodnosti odšteti od prodajnih cen.
            
         
               (41)
            
            
               Tretjič, v vsakem primeru ti stroški ne pomenijo ugodnosti za kupce zajetega izdelka, ker plačila ustrezajo tržni vrednosti opravljenih storitev.
            
         
               (42)
            
            
               Komisija te trditve zavrača, ker je bila družba Canadian Solar zavezana k poročanju o kakršnih koli ugodnostih za stranke, vendar te zaveze ni spoštovala. Svoje stališče utemeljuje z naslednjimi razlogi:
            
         
               (43)
            
            
               V zavezi niso bile navedene nobene izjeme za ugodnosti, opredeljene kot prodajni, splošni in upravni stroški. Dejansko lahko prodajni, splošni in administrativni stroški hkrati pomenijo ugodnost za kupca, če kupec prejme plačilo stroška, ki se uvršča med prodajne, splošne in administrativne stroške.
            
         
               (44)
            
            
               Drugič, trditev družbe Canadian Solar predpostavlja, da plačila dejansko ustrezajo tržni vrednosti opravljenih storitev. Družba Canadian Solar v zvezi s tem ni predložila zadostnih dokazov. Čeprav bi plačila ustrezala tržni vrednosti, quod non, to ne pomeni, da plačila na podlagi take uvrstitve ne pomenijo ugodnosti za prejemnika, v tem primeru stranke družbe Canadian Solar, če obstaja jasna povezava med nakupom storitve in prodajo zajetega izdelka.
            
         
               (45)
            
            
               Tretjič, družba Canadian Solar navaja smernice, ki so jih izdale službe Komisije, ne da bi upoštevala sobesedilo. V nasprotju z mnenjem družbe Canadian Solar, ti stroški pomenijo ugodnosti za kupce. Dejstva, da so omenjeni zgolj kot ugodnosti v odgovoru na vprašanje glede povezanih družb v Uniji, ni mogoče uporabiti a contrario, da se izključi možnost, da taki stroški, kakor jih je plačal kitajski subjekt, pomenijo koristi. Ekonomski ali pravni razlogi, v skladu s katerimi bi bilo treba take stroške kitajskega subjekta obravnavati drugače od stroškov iste vrste, ki jih imajo povezane družbe v Uniji, ne obstajajo.
            
         
               (46)
            
            
               Četrtič, smernice, ki so jih izdale službe Komisije, vsebujejo izjavo o omejitvi odgovornosti, in sicer v skladu s to izjavo smernice Komisije ne zavezujejo, odgovori v smernicah, ki jih izdajo službe Komisije, pa se ne nanašajo na posamezne primere in temeljijo na omejenih informacijah. Iz teh razlogov smernice za Komisijo niso zavezujoče.
            
         
               (47)
            
            
               Komisija zato potrjuje svoj sklep, da je družba Canadian Solar kršila svoje obveznosti o poročanju na podlagi zaveze in da je prav tako kršila obveznost spoštovanja MIP, saj so se prodajne cene v transakcijah z zadevnimi strankami spustile pod MIP, ko so bile ugodnosti odštete.
            
         
               (48)
            
            
               Družba Canadian Solar je prav tako zagovarjala svojo vzporedno prodajo izdelkov, ki so bili zajeti z zavezo in tistih, ki z zavezo niso bili zajeti, istim strankam v obsegu, ki je presegel omejitev vzporedne prodaje, kakor je dovoljena z zavezo.
            
         
               (49)
            
            
               Družba Canadian Solar je navedla, da je takoj po začetku veljavnosti zaveze najprej prodala svojo zalogo izdelkov, pretežno s poreklom iz LRK, ki so bili že uvoženi in carinjeni, ne da bi bili predmet ukrepov, ter nato skladiščeni. Šele ko so bile zaloge porabljene, je družba Canadian Solar istim strankam prodala izdelke, zajete z zavezo.
            
         
               (50)
            
            
               Družba Canadian Solar poleg tega trdi, da strankam, ki so kupile module, ki jih proizvajajo proizvajalci originalne opreme in so poslani iz tretjih držav, ni nikoli prodajala izdelkov, ki so zajeti z zavezo.
            
         
               (51)
            
            
               Poleg tega se družba Canadian Solar sklicuje na smernice CCCME, v skladu s katerimi se celice in moduli, razen tistih, ki jih zajema zaveza, ne bi uvrstili med „vse druge vrste izdelka, ki ga družba proizvaja ali z njim trguje“. Trdi, da so službe Komisije šele v elektronski pošti z dne 12. decembra 2013 pojasnile, da to ne drži.
            
         
               (52)
            
            
               Nazadnje, družba Canadian Solar trdi, da je njena prodaja izdelkov, ki so bili uvoženi in carinjeni, ne da bi bili predmet ukrepov, ter nato skladiščeni, izvzeta iz obveznosti v skladu z zavezo, da so bili moduli, ki niso bili zajeti z zavezo, prodani po približno enaki ceni kot je MIP, ter da so bile najprej porabljene zaloge ter se je šele nato začela prodaja zajetega izdelka. Iz teh razlogov ne vidijo tveganja navzkrižne kompenzacije.
            
         
               (53)
            
            
               Komisija ne more sprejeti teh trditev. Iz razlogov, pojasnjenih v uvodni izjavi 46 zgoraj, smernice, na katere se sklicuje družba Canadian Solar, ne morejo zavezovati Komisije. Iz besedila in splošne strukture zaveze izhaja, da proizvajalec izvoznik eni in isti stranki ne more prodajati celic in modulov, zajetih z zavezo, in tistih, ki z zavezo niso zajeti, v obsegu, ki presega omejitev vzporedne prodaje, ki je dovoljena v skladu z zavezo.
            
         
               (54)
            
            
               To velja tudi v primeru modulov, ki so bili uvoženi in carinjeni, ne da bi bili predmet ukrepov, ter nato skladiščeni. Dejansko je v primeru vzporedne prodaje modulov tveganje navzkrižne kompenzacije celo večje kot v primeru vzporedne prodaje katerega koli drugega izdelka.
            
         
               (55)
            
            
               Komisija ni dolžna dokazati obstoja navzkrižne kompenzacije, ampak pokazati, da obstaja tveganje navzkrižne kompenzacije s strani določenega proizvajalca izvoznika. Namen določb zaveze je preprečiti morebitno navzkrižno kompenzacijo, ker je nemogoče spremljati po kakšni ceni se prodajajo izdelki, ki niso zajeti z zavezo. Nazadnje, elektronska pošta z dne 12. decembra 2013 ni ustvarila novega pravnega položaja, ampak samo potrdila besedilo zaveze.
            
         
               (56)
            
            
               Družba Canadian Solar v navedbah, predloženih po zaslišanju, potrjuje, da je v letu 2013 prodajala module, ki so bili uvoženi in carinjeni, ne da bi bili predmet ukrepov, ter nato skladiščeni, istim strankam, ki jim je v istem letu prodajala tudi zadevni izdelek, ter da je vrednost prodaje modulov, ki so bili uvoženi in carinjeni, ne da bi bili predmet ukrepov, ter nato skladiščeni, več kot le marginalna. V zvezi s trditvijo, da je družba Canadian Solar najprej prodala te module in šele nato zajeti izdelek, Komisija ugotavlja, da zaveza ne vsebuje nobene izjeme v zvezi z vrstnim redom prodaje. Komisija zato zavrača to trditev.
            
         
               (57)
            
            
               Družba Canadian Solar je prav tako navedla, da je po začetku veljavnosti zaveze uvažala in naprej prodajala omejene količine modulov proizvajalcev originalne opreme, in da je medtem že ustavila nakup teh izdelkov za trg Unije.
            
         
               (58)
            
            
               Dejansko je družba Canadian Solar potrdila, da je bila strategija v zvezi s proizvajalci originalne opreme razvita zato, da bi prilagodili svoj poslovni model zavezi, ker so bili moduli proizvajalcev originalne opreme uporabljeni za prodajo modulov, vključenih v komplet, pri čemer je vrednost drugih izdelkov iz kompleta presegla omejitev vzporedne prodaje, ki jo dovoljuje zaveza.
            
         
               (59)
            
            
               Poleg tega je družba Canadian Solar navedla, da strankam, ki so kupile module, zajete z zavezo, ni prodajala modulov proizvajalcev originalne opreme. Nazadnje, družba Canadian Solar trdi, da v zavezi prodaja modulov proizvajalcev originalne opreme ni izrecno prepovedana.
            
         
               (60)
            
            
               Komisija te trditve zavrača. Sicer se zaveza dejansko ne sklicuje izrecno na prodajo modulov proizvajalcev originalne opreme, vendar pa prodaja modulov proizvajalcev originalne opreme ni predmet zaveze, kot je navedeno v uvodni izjavi 19 zgoraj. Zato prodaja proizvajalcev originalne opreme ne spada v okvir spremljanja s strani Komisije.
            
         
               (61)
            
            
               Poleg tega je v zavezi jasno navedeno, da sprememba vzorca trgovanja v Unijo, ne da bi bila gospodarsko utemeljena, razen z izogibanjem ukrepom trgovinske zaščite, pomeni kršitev zaveze.
            
         
               (62)
            
            
               V zvezi s tem sta uvoz in nadaljnja prodaja modulov proizvajalcev originalne opreme v Unijo, ki ju je izvajala družba Canadian Solar, pomenila spremembo v vzorcu trgovanja, ki je bila zasnovana, da se vzorec trgovanja prilagodi tako, da se je mogoče izogniti pogojem zaveze.
            
         
               (63)
            
            
               Poleg tega osnovna protidampinška uredba in osnovna protisubvencijska uredba ne vsebujeta nobene zahteve glede minimalnega deleža prodaje pri oceni kršitve zaveze.
            
         
               (64)
            
            
               Zato Komisija ponovno ugotavlja, da je zaradi prodaje proizvajalcev originalne opreme kljub njenemu omejenemu obsegu, spremljanje spoštovanja zaveze s strani družbe Canadian Solar postalo praktično neizvedljivo, poleg tega pa ta prodaja pomeni kršitev zaveze, saj se je z njo spremenil vzorec trgovanja družbe Canadian Solar.
            
         
               (65)
            
            
               Nazadnje, družba Canadian Solar trdi, da je vedno ravnala v skladu z veljavnimi pravili in sprejela vse potrebne ukrepe za pravilno razlago in izvajanje zaveze. Zlasti poudarja, da so družba in njeni pravni svetovalci na Komisijo in CCCME naslovili več kot 50 zahtevkov, da bi pridobili pojasnila o združljivosti ravnanja družbe Canadian Solar z zavezo, in da so vedno upoštevali vse nasvete, ki so jih prejeli.
            
         
               (66)
            
            
               Trditve družbe Canadian Solar ne vplivajo na splošno oceno, da so vse ugotovitve, zaradi katerih je zaveza družbe Canadian Solar neizvedljiva v praksi, škodovale odnosu zaupanja s Komisijo, s čimer je utemeljen umik zaveze. Dejansko je bil namen komercialne strategije družbe Canadian Solar v praksi zmanjšati obseg obveznosti v okviru zaveze na minimum, ne glede na naravo zaveze in potrebo po ohranitvi zaupanja.
            
         (ii)   ET Solar
   
   
               (67)
            
            
               Družba ET Solar je med zaslišanjem pojasnila, da ni poročala o prodaji zajetega izdelka, če je bila ta prodaja vključena v prodajo sončnega parka. Poleg tega je pojasnila, da so bili po začetku veljavnosti zaveze v mnogih primerih prodani moduli, ki so bili carinjeni (vendar ne prodani), ne da bi bili predmet ukrepov. Pojasnila je tudi oblikovno napako in še en manjši popravek. Posledično se razlika med podatki o prodaji, ki so zabeleženi v evidencah družbe, in podatki o prodaji, ki so bili sporočeni, lahko šteje za marginalno.
            
         
               (68)
            
            
               Družba ET Solar je ob isti priložnosti potrdila, da v poročilih Komisiji ni navedla teh domnevno marginalnih količin prodanih izdelkov, poleg tega je bila pomembna količina solarnih modulov carinjena, ne da bi bila predmet ukrepov, vendar ni bila prodana pred začetkom veljavnosti zaveze. Pojasnilo o tem, ali so bili ti izdelki prodani istim strankam, ki so jim bili naknadno prodani zajeti izdelki, ni bilo predloženo.
            
         
               (69)
            
            
               Družba ET Solar je prav tako navedla, da prodaja sončnih parkov v skladu z zavezo ni prepovedana, saj gre za kompleksne, integrirane izdelke, ki bi jih bilo treba obravnavati kot posamezne enote, in kot taki niso zajeti z opredelitvijo „zajeti izdelek“.
            
         
               (70)
            
            
               Zato družba ET Solar meni, da omejitev vzporedne prodaje v zvezi s prodajo „drugih izdelkov“, ki jo dovoljuje zaveza, ne velja za prodajo sončnih parkov, poleg tega pa meni, da o taki prodaji ni treba poročati. Hkrati je potrdila, da je poročala o poslih znotraj skupine, ki so privedli do uvoza zajetega izdelka v Unijo.
            
         
               (71)
            
            
               Komisija iz naslednjih razlogov zavrača te trditve družbe ET Solar.
            
         
               (72)
            
            
               Obseg kršitve ni relevanten. Kot je navedeno v uvodni izjavi 63 zgoraj, osnovna protidampinška uredba in osnovna protisubvencijska uredba ne vsebujeta nobene zahteve glede minimalnega deleža prodaje pri oceni kršitve zaveze.
            
         
               (73)
            
            
               Poleg tega domnevno marginalne količine, navedene v uvodni izjavi 67 zgoraj, niso zanemarljive, ampak ustrezajo precejšnji količini v več polnih zabojnikih. Razen tega, družba ET Solar ni mogla izključiti možnosti, da so bile pomembne količine solarnih modulov, ki so bile carinjene, ne da bi bile predmet ukrepov, prodane istim strankam, ki so kupile tudi zajeti izdelek; zato pojasnila družbe ET Solar kažejo, da so bila kršena tudi pravila o tveganju navzkrižne kompenzacije.
            
         
               (74)
            
            
               Sončni parki, ki jih prodaja družba ET Solar, so v glavnem sestavljeni iz modulov, ki so bili uvoženi v skladu z zavezo. Družba ET Solar je bila v okviru zaveze dolžna poročati o prodaji teh modulov. Poleg tega zaveza jasno in brez izjeme določa, da je mogoče isti stranki prodati „druge izdelke“ samo v obsegu, ki je skladen z omejitvijo vzporedne prodaje, da se prepreči tveganje navzkrižne kompenzacije.
            
         
               (75)
            
            
               Zato Komisija potrjuje svoj sklep, da je družba ET Solar s prodajo modulov v sončnih parkih kršila zavezo, in tudi s tem, da o tej prodaji ni poročala. Posledično Komisija prav tako potrjuje sklepe o kršitvi MIP in neizvedljivosti zaveze s strani družbe ET Solar v praksi.
            
         (iii)   ReneSola
   
   
               (76)
            
            
               Družba ReneSola je navedla, da njen poslovni model, v okviru katerega proizvaja module z uporabo lastne proizvodne zmogljivosti v LRK in široke mreže nepovezanih proizvajalcev originalne opreme v tretjih državah in Uniji, ni nov in je bil vzpostavljen, preden je zaveza začela veljati. Družba ReneSola je trdila, da tak poslovni model do novembra 2014 ni bil izrecno prepovedan.
            
         
               (77)
            
            
               Družba ReneSola je navedla, da se je pripravljena zavezati k temu, da na trgu Unije ne bo prodajala modulov, ki jih proizvajajo njihovi proizvajalci originalne opreme v tretjih državah.
            
         
               (78)
            
            
               Vendar pa je družba ReneSola izrazila zanimanje za proizvodnjo, ki bi jo izvajali proizvajalci originalne opreme v Uniji, za prodajo na trgu Unije. Družba ReneSola je izrazila pripravljenost za poenostavitev svojega poslovnega modela, da bi tako postalo spremljanje zaveze izvedljivo v praksi.
            
         
               (79)
            
            
               Da bi se izognila morebitnim navzkrižnim kompenzacijam, je družba ReneSola izrazila pripravljenost, da razvije „notranji požarni zid“, ki bi preprečil prodajo iz različnih virov isti družbi, družbam v isti skupini ali prodajo za lastne projekte. Družba ReneSola je bila pripravljena tudi zagotoviti, da bodo njihovi proizvajalci originalne opreme v Uniji sodelovali s Komisijo.
            
         
               (80)
            
            
               Komisija iz naslednjih razlogov zavrača te trditve.
            
         
               (81)
            
            
               Spremljanje tako obsežnega poslovnega modela, ki vključuje proizvajalce originalne opreme, je v praksi še vedno neizvedljivo, kot je bilo že razloženo v uvodnih izjavah 26 do 28 zgoraj. Kljub zavezam, ki jih je predlagala družba ReneSola, bi bilo zaradi udeležbe proizvajalcev originalne opreme v Uniji spremljanje zaveze v praksi neizvedljivo. Dejavnosti proizvajalcev originalne opreme, tudi tistih v Uniji, niso predmet zaveze, zato niso predmet spremljanja s strani Komisije.
            
         
               (82)
            
            
               Trditev družbe ReneSola o „notranjem požarnem zidu“ ni bila podprta z dokazi in nadaljnjo razlago. Poleg tega dejstvo, da je bilo novembra 2014 predloženo pojasnilo, ne pomeni, da obsežna uporaba proizvajalcev originalne opreme s strani družbe ReneSola pred novembrom 2014 ni preprečevala izvedljivosti zaveze v praksi. To je mogoče dokazati na podlagi dejstva, da družba ReneSola ne zanika, da proizvajalci originalne opreme s sedežem v tretjih državah pri svoji proizvodnji vsaj delno uporabljajo celice s poreklom v LRK, kot je razvidno iz podatkov, ki jih je družba ReneSola predložila pred preveritvenim obiskom. V praksi ni izvedljivo spremljati, da moduli, ki sestavljajo te celice, niso bili dobavljeni v Unijo.
            
         
               (83)
            
            
               Družba ReneSola je navedla tudi dodatne informacije o specifični pošiljki, v zvezi s katero so v četrtletnih poročilih predložili zavajajoče informacije. Prav tako je trdila, da se to ni zgodilo namenoma, kot vzroke pa je navedla napačno razumevanje zaveze in morebitno malomarnost. Družba ReneSola je trdila, da je izvajanje zaveze zapleteno ter pri tem navedla, da obstajajo ločene obveznosti o poročanju za potrdila in račune na podlagi zaveze, v postopku poročanja in odprave pomanjkljivosti pa je udeleženih več strani.
            
         
               (84)
            
            
               Komisija iz naslednjih razlogov zavrača te razloge.
            
         
               (85)
            
            
               Družba ReneSola ni odpravila pomanjkljivosti v zvezi z informacijami (o odpovedi ali spremembi pošiljk), ki so bile navedene v njenih četrtletnih poročilih, kakor je razvidno iz evidenc o transakcijah povezanega uvoznika. Zato četrtletna poročila družbe ReneSola ne odražajo dejanskih prodajnih transakcij.
            
         
               (86)
            
            
               Družba ReneSola je obvestila CCCME o precejšnji razliki med dobavljeno količino in ustreznim potrdilom na podlagi zaveze ter prosila za nasvet glede odprave pomanjkljivosti šele, ko je Komisija opravila obisk na kraju samem.
            
         
               (87)
            
            
               Zato Komisija vztraja pri oceni, da je družba ReneSola kršila zavezo z nepopolnim in napačnim poročanjem o prodaji.
            
         (iv)   Pripombe drugih zainteresiranih strani
   
   
               (88)
            
            
               Ena od zainteresiranih strani je od Komisije zahtevala, da ta umakne sprejetje zaveze za vse tri proizvajalce izvoznike z retroaktivnim učinkom od datuma prve evidentirane kršitve ali vsaj od začetka preverjanja, da bi se nadomestila škoda, povzročena proračunu EU, ki je nastala zaradi domnevno utajenih uvoznih dajatev.
            
         
               (89)
            
            
               Komisija zavrača to zahtevo, ker ni razlogov za razveljavitev morebitnih računov na podlagi zaveze, ki so jih izdali trije proizvajalci izvozniki do dneva začetka veljavnosti te uredbe, s katerimi bi bilo mogoče utemeljiti retroaktivno pobiranje dajatev.
            
         
               (90)
            
            
               Druga zainteresirana stran je pozvala Komisijo, naj odobri prehodno obdobje pred začetkom veljavnosti protidampinških in izravnalnih dajatev, da bi lahko uvozniki v razumnem roku izvedli ali odpovedali obstoječe pogodbene dogovore in poiskali druge dobavitelje.
            
         
               (91)
            
            
               Komisija zavrača to zahtevo, ker se v skladu s členom 8(9) osnovne protidampinške uredbe in členom 13(9) osnovne protisubvencijske uredbe v primeru umika sprejetja zaveze protidampinške in izravnalne dajatve začnejo uporabljati avtomatično, pravna podlaga za kakršno koli prehodno obdobje pa ne obstaja.
            
         
               (92)
            
            
               Poleg tega je uvoznik odgovoren tako za plačilo uvoznih dajatev kot tudi za pravilnost dokumentov, ki jih predloži carinskim organom. Unija ne more prevzeti negativnih posledic zaradi nedopustnega ravnanja njegovih pogodbenih partnerjev. Možnost, da se cenovna zaveza lahko umakne, je poslovno tveganje, povezano z uvozništvom.
            
         (v)   Sklep
   
   
               (93)
            
            
               Kljub zgornjim navedbam Komisija potrjuje svoje ugotovitve o kršitvah zaveze in njeni neizvedljivosti v praksi za družbe Canadian Solar, ET Solar in ReneSola. Komisija prav tako potrjuje sklep, da je kombinacija dejanj, ki so jih izvedle družbe Canadian Solar, ET Solar in ReneSola, navedenih v uvodnih izjavah 15 do 32, ogrozila zaupanje v odnosu do vsakega od teh treh proizvajalcev izvoznikov.
            
         
               (94)
            
            
               S tem je utemeljen umik sprejetja zaveze za te tri proizvajalce izvoznike v skladu s pogoji zaveze.
            
         H.   UMIK SPREJETJA ZAVEZE IN NALOŽITEV DOKONČNIH DAJATEV
   
   
               (95)
            
            
               Zato je Komisija v skladu s členom 8(9) osnovne protidampinške uredbe in členom 13(9) osnovne protisubvencijske uredbe ter tudi v skladu s pogoji zaveze sklenila, da se sprejetje zaveze za družbe Canadian Solar, ET Solar in ReneSola, umakne.
            
         
               (96)
            
            
               V skladu s členom 8(9) osnovne protidampinške uredbe in členom 13(9) osnovne protisubvencijske uredbe se dokončna protidampinška dajatev, uvedena s členom 1 Izvedbene uredbe (EU) št. 1238/2013, in dokončna izravnalna dajatev, uvedena s členom 1 Izvedbene uredbe (EU) št. 1239/2013, začneta avtomatično uporabljati za uvoz zadevnega izdelka s poreklom iz LRK ali ki je od tam poslan in ga proizvajajo družbe Canadian Solar (dodatna oznaka TARIC: B805), ET Solar (dodatna oznaka TARIC: B819) in ReneSola (dodatna oznaka TARIC: B921) z dnem začetka veljavnosti te uredbe.
            
         
               (97)
            
            
               V informativne namene so v tabeli v Prilogi k tej uredbi navedeni proizvajalci izvozniki, za katere se sprejetje zaveze z Izvedbenim sklepom Komisije 2014/657/EU ne spremeni –
            
         SPREJELA NASLEDNJO UREDBO:
   Člen 1
   Sprejetje zaveze v zvezi z družbami (i) CSI Solar Power (Kitajska) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc., in CSI Cells Co. Ltd, ki so združeno zajete z dodatno oznako TARIC: B805; (ii) ET Solar Industry Limited in ET Energy Co. Ltd, ki sta združeno zajeti z dodatno oznako TARIC B819, ter (iii) Renesola Zhejiang Ltd in Renesola Jiangsu Ltd, ki sta združeno zajeti z dodatno oznako TARIC B921, se s tem umakne.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. junija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL L 188, 18.7.2009, str. 93.
   
      (3)  UL L 152, 5.6.2013, str. 5.
   
      (4)  UL L 209, 3.8.2013, str. 26.
   
      (5)  UL L 209, 3.8.2013, str. 1.
   
      (6)  UL L 325, 5.12.2013, str. 1.
   
      (7)  UL L 325, 5.12.2013, str. 66.
   
      (8)  UL L 325, 5.12.2013, str. 214.
   
      (9)  UL L 270, 11.9.2014, str. 6.
   
      PRILOGA
      Seznam družb
      
                  Ime družbe
               
               
                  Dodatna oznaka TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922
               
            
                  ZNSHINE PV-TECH CO. LTD
               
               
                  B923